Vrou beseer wat uit trein springArgieffoto ŉ Vrou is ernstig beseer nadat sy Dinsdagmiddag uit ŉ trein tussen die Durban- en Berea-stasie in KwaZulu-Natal gespring het. “Dit is nog nie duidelik waarom die vrou gespring het nie,” het Chris Botha, woordvoerder van Netcare 911, in ŉ verklaring gesê. “Sy het ernstige beserings opgedoen. Paramedici het haar op die toneel behandel voordat sy na ŉ hospitaal geneem is vir verdere behandeling.” Die polisie stel ondersoek in.